SAWAD กำไรโตแข็งแกร่งอีกหลายปี แนะซื้อเป้าหมาย 56 บ.
SAWAD กำไรโตแข็งแกร่งอีกหลายปีแนะซื้อเป้าหมาย 56 บ.
24 มี.ค. 2560

บล.บัวหลวง ระบุในบทวิเคราะห์วันนี้ (24 มี.ค.) ว่า คาดบริษัท ศรีสวัสดิ์ พาวเวอร์ 1979 จำกัด (มหาชน) หรือ SAWAD จะสามารถมีกำไรเติบโตได้ดีในอีกหลายปีข้างหน้า จาก 1) สินเชื่อที่เติบโตสูง จากการเข้าไปสู่ตลาดที่ธนาคารเข้าไม่ถึง 2) รายได้ค่าธรรมเนียมที่เพิ่มสูงขึ้น 3) การจัดการคุณภาพสินทรัพย์ที่ดี 4) สัดส่วน D/E ที่ต่ำ 2.4 เท่า คาด บริษัทสามารถขยายฐานทุนได้อีกมากโดยไม่ต้องเพิ่มทุน นอกจากนี้การที่บริษัทเข้าไปซื้อ BFIT จะช่วยให้บริษัทเติบโตได้ดีในช่วง 2H17-2018 จาก การเข้าถึงแหล่งเงินทุนที่ต้นทุนถูกกว่า คงคำแนะนำ “ซื้อ” ราคาเป้าหมาย 56.00 บาท